ກອງທັບມຽນມາຮຽກຮ້ອງໃຫ້ ປົກປ້ອງລະບອບປົກຄອງໃໝ່
ຜູ້ນຳທະຫານມຽນມາ ຮຽກຮ້ອງໃຫ້ປະຊາຊົນ ຊ່ອຍປົກປັກຮັກສາ ລະບອບປະຊາທິປະໄຕ ຂອງມຽນມາ
ຜູ້ນຳທາງທະຫານຂອງມຽນມາຮຽກຮ້ອງໃຫ້ປະຊາຊົນປົກ ປ້ອງຄຸ້ມຄອງລະບອບ ປະຊາທິປະໄຕໃໝ່ຂອງປະເທດ ໃນຄຳປາໄສປະຈຳປີເນື່ອງໃນໂອກາດວັນສະຫະພາບຂອງ ມຽນມາໃນວັນເສົາມື້ນີ້ ນາຍພົນອະວຸໂສ Than Shwe ຮຽກຮ້ອງໃຫ້ປະຊາຊົນຊາວມຽນມາ ເສີມສ້າງແລະປົກປັກ ຮັກສາຮ່ວມກັນໃນອັນທີ່ທ່ານເອີນວ່າລະບອບປະຊາທິປະ ໄຕທີ່ຍັງຢູ່ໃນໄລຍະເລີ້ມຕົ້ນນັ້ນ ຄຳປາໄສຂອງທ່ານ Than Shwe ໄດ້ມີການພິມເຜີຍແຜ່ ໂດຍສື່ມວນຊົນທີ່ລັດຄວບຄຸມແລະອ່ານອອກອາກາດໂດຍ ຮອງປະທານາທິບໍດີທີ່ຖືກເລືອກໃໝ ່ທ່ານ Aung Myint Oo ແລະເຈົ້າໜ້າທີ່ຄົນສຳ ຄັນອື່ນໆຂອງລັດຖະບານທະຫານມຽນມາ ນອກນັ້ນ ທ່ານ Than Shwe ຍັງໄດ້ເຕືອນວ່າ ມັນເປັນພາລະໜ້າທີ່ສຳລັບທຸກໆຄົນ ທີ່ຈະຕ້ອງສະກັດກັ້ນຫຼືຍຸດຕິການກໍ່ກວນໃນທຸກຮູບແບບຕໍ່ລະບອບການປົກຄອງໃໝ່ ບັນດາປະເທດຕາເວັນຕົກຖືວ່າ ການຫັນປ່ຽນໄປສູ່ປະຊາທິປະໄຕຂອງມຽນມານັ້ນແມ່ນ ຈອມປອມແລະເວົ້າວ່າການເລືອກຕັ້ງໃນປີກາຍນີ້ ແມ່ນເປັນການຈັດແຈງເພື່ອໃຫ້ພວກ ທະຫານໄດ້ສືບຕໍ່ກຳອຳນາດຢູ່ໃນມຽນມາ